Егьыс, аибашьратә фронтқәа рҿы уахьыӡырҩлакгьы иҭынчраӡам, уажәы-уажәы еиларҵоит, наҟ-ааҟ еиҿагылоу амчқәа зны еидыслоит, амшын аҟәара иасуа ацәқәырԥа дуқәа реиԥш агәызчызҳәа адгьыл иааханы итҟәацуа ахы хьамҭақәа еихсыӷьрак рымаӡам, џьара иҭынчрахаргьы, даҽаџьара амца гылоит, еилахәашьны ихтәалоу алҩа хәыҷыхәыҷла хыхь ихаланы, нас аԥша иасуа иаманы инықәхәаша иагоит.